Grīvas vācu skola
Grīvas vācu skola (vācu: Deutsche Schule zu Griwe), no 1877. gada Kurzemes guberņas skola Grīvā (Kurlaendische Landes–Schule zu Griwe–Semgallen), bija privāta Kurzemes bruņniecības uzturēta četrgadīga 2. pakāpes skola (krievu: училище 2-го разряда) jeb proģimnāzija, kas atradās Grīvas miestā. Skolā mācīja reliģiju, zīmēšanu, vācu un krievu valodu, kaligrāfiju, dziedāšanu un vingrošanu. Mācības līdz Baltijas pārkrievošanas laikam notika vācu valodā. Ar to tiek saistīti J. Raiņa Daugavpils 6. vidusskolas pirmsākumi.